Ткъа журналисташна цу тамашийначу, Голливудехь кино яккха хьакъ болчу безамах хIинца бен ца хиъна. Хиинчул тIаьхьа Малхбузехь яьржаш ю зударий, зуламхой а бохучу темана гонахьа дискусси. Муха нисло-те цхьаццаболчу зударшна ДаIишера чаьлтачаш сел безамехь хетар? Муьлхачу синхьаамаша Iехабо уьш, гаррехь къизалла лелийна я лелош болу боьрша нах шайна безалучу хенахь?